Perheloma saamelaisille lapsiperheille

Maaseudun Terveys- ja Lomahuolto ry ja SámiSoster ry järjestävät perheloman Kalajoella 12.-17.10.2014. Paikkana on Kalajoen kylpylähotelli Sani.

Perheloma on tarkoitettu perheille, joissa molemmat tai toinen vanhemmista ovat saamelaisia.

Lomaan sisältyy täysihoito, majoitus perhekoon mukaisissa huoneissa, lomapaikan allasosaston ja kuntosalin käyttö, yleinen vapaa-ajan ohjelma ja ryhmän ohjelma. Lomalla on yksi saamenkielinen ohjaaja, mutta muuten ohjelma ja ohjaus ovat suomenkielisiä. Loman tarkempi ohjelma valmistuu myöhemmin.

Loman omavastuuosuus on 20 euroa/vrk/aikuinen. 0-16 vuotiaat lapset ilmaiseksi.

Perhelomaa haetaan erillisellä lomatukihakemuksella. Hakemus on täytettävä huolellisesti ja lomatarpeen perusteluun on syytä kiinnittää erityistä huomiota, sillä tämä usein ratkaisee lomatuen myöntämisen. Maaseudun terveys- ja lomahuolto ry tekee lomatukipäätökset ja ilmoittaa niistä asiakkaalle noin kaksi kuukautta ennen loman alkamista.

Lomahakemuksen voi tulostaa netistä osoitteesta http://www.mtlh.fi/doc/Lomatukihakemus\_MTLH\_ry.pdf

Hakemuksen voi myös pyytää SámiSoster ry:n toimistosta Inarista.

Anne Näkkäläjärvi, [anne.nakkalajarvi@samisoster.fi](mailto:anne.nakkalajarvi@samisoster.fi), 0403504007.

Inger-Anne Äärelä, [inger-anne.aarela@samisoster.fi](mailto:inger-anne.aarela@samisoster.fi), 0407609338.

**Hakuaika päättyy 14.7.2014.**

**Hakemukset palautetaan osoitteeseen:**

Maaseudun Terveys- ja Lomahuolto ry Mannerheimintie 31 B 20

00250 HELSINKI

